আলি আশফাক

আলি আশফাক (ধিবেহী: އަލީ އަޝްފާގު, ইংরেজি: Ali Ashfaq; জন্ম: ৬ সেপ্টেম্বর ১৯৮৫) হলেন একজন মালদ্বীপীয় পেশাদার ফুটবল খেলোয়াড়। তিনি সর্বশেষ মালদ্বীপীয় ক্লাব ক্লাব ঈগলসের হয়ে খেলেছেন এবং বর্তমানে মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন। ২০০১–০২ মৌসুমে, মালদ্বীপীয় ক্লাব ক্লাব ভ্যালেন্সিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ক্লাব ভ্যালেন্সিয়ার হয়ে ৪ মৌসুমে ৭৭ ম্যাচে ৭৭টি গোল করার পর ২০০৬–০৭ মৌসুমে তিনি নিউ রেডিয়েন্টে যোগদান করেছেন। নিউ রেডিয়েন্টে হয়ে তার প্রথম মৌসুমেই তিনি ২০০৬ ধিবেহী লীগের শিরোপা জয়লাভ করেছেন। নিউ রেডিয়েন্টে মাত্র এক মৌসুম অতিবাহিত করার পর ব্রুনাইয়ান ক্লাব ডিপিএমএমের সাথে চুক্তি স্বাক্ষর করেছেন, যেখানে তিনি ৭ ম্যাচে ২টি গোল করেছেন। পরবর্তীকালে, তিনি ভিবি আড্ডু, নিউ রেডিয়েন্ট, পলিস দিরাজ, মাজিয়া, ট্রাস্ট অ্যান্ড কেয়ার, গ্রিন স্ট্রিটস, ক্লাব ভ্যালেন্সিয়া এবং ক্লাব ঈগলসের হয়ে খেলেছেন। ২০০৬ সালে, আশফাক মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ০০ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০০৩ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৮৫ ম্যাচে ৫৬টি গোল করেছেন। আলি আশফাক ১৯৮৫ সালের ৬ই সেপ্টেম্বর তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন। আশফাক মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০০৬ সালে তিনি মালদ্বীপ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মালদ্বীপের বয়সভিত্তিক দলের হয়ে ৭ ম্যাচে অংশগ্রহণ করে ২টি গোল করেছেন। ২০০৩ সালের ২৫শে মার্চ তারিখে, মাত্র ১৭ বছর, ৬ মাস ও ১৯ দিন বয়সে, বাম পায়ে ফুটবল খেলায় পারদর্শী আশফাক মিয়ানমারের বিরুদ্ধে অনুষ্ঠিত ২০০৪ এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি মিয়ানমার ০–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আশফাক সর্বমোট ৩ ম্যাচে ৪টি গোল করেছেন। জাতীয় দলের হয়ে অভিষেকের ৮ মাস ও ৮ দিন পর, মালদ্বীপের জার্সি গায়ে প্রথম গোলটি করেছেন; ২০০৩ সালের ৩রা ডিসেম্বর তারিখে, মঙ্গোলিয়ার বিরুদ্ধে ম্যাচের ৪র্থ মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। একই ম্যাচে তিনি আন্তর্জাতিক ফুটবলে তার প্রথম হ্যাট্রিকটি করেছেন; উক্ত ম্যাচে তিনি মালদ্বীপের হয়ে ১ম, ৫ম এবং ৬ষ্ঠ গোল করেছেন, ম্যাচে তিনি সর্বমোট ৪টি গোল করেছেন। ২০০৯ সালের ১৪ই এপ্রিল তারিখে, ২০১০ এএফসি চ্যালেঞ্জ কাপ বাছাইপর্বে তুর্কমেনিস্তানের বিরুদ্ধে অনুষ্ঠিত ম্যাচে তিনি মালদ্বীপের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি মিয়ানমার ১–৩ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন। ২৩ অক্টোবর ২০২১ পর্যন্ত হালনাগাদকৃত। "Maldives - Myanmar, Mar 25, 2003 - Asian Cup qualification - Match sheet"। Transfermarkt (ইংরেজি ভাষায়)। ২৫ মার্চ ২০০৩। সংগ্রহের তারিখ ২৩ সেপ্টেম্বর ২০২১।  Strack-Zimmermann, Benjamin (২৫ মার্চ ২০০৩)। "Maldives vs. Myanmar (0:2)"। National Football Teams। সংগ্রহের তারিখ ২৩ সেপ্টেম্বর ২০২১।  Strack-Zimmermann, Benjamin (৩ ডিসেম্বর ২০০৩)। "Maldives vs. Mongolia (12:0)"। National Football Teams। সংগ্রহের তারিখ ২৩ সেপ্টেম্বর ২০২১।  "Maledives - Mongolia 12:0 (WC Qualifiers Asia 2004/2005, Preliminary)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ২৩ সেপ্টেম্বর ২০২১।  "Maldives vs. Mongolia - 3 December 2003"। Soccerway। ৩ ডিসেম্বর ২০০৩। সংগ্রহের তারিখ ২৩ সেপ্টেম্বর ২০২১।  "Maldives - Mongolia, Dec 3, 2003 - World Cup qualification Asia - Match sheet"। Transfermarkt (ইংরেজি ভাষায়)। ৩ ডিসেম্বর ২০০৩। সংগ্রহের তারিখ ২৩ সেপ্টেম্বর ২০২১।  "Turkmenistan - Maldives, Apr 14, 2009 - AFC Challenge Cup Qualification - Match sheet"। Transfermarkt (ইংরেজি ভাষায়)। ১৪ এপ্রিল ২০০৯। সংগ্রহের তারিখ ২৩ সেপ্টেম্বর ২০২১।  Strack-Zimmermann, Benjamin (১৪ এপ্রিল ২০০৯)। "Maldives vs. Turkmenistan (1:3)"। National Football Teams। সংগ্রহের তারিখ ২৩ সেপ্টেম্বর ২০২১।  "Turkmenistan vs. Maldives - 14 April 2009"। Soccerway। ১৪ এপ্রিল ২০০৯। সংগ্রহের তারিখ ২৩ সেপ্টেম্বর ২০২১।  উইকিমিডিয়া কমন্সে আলি আশফাক সংক্রান্ত মিডিয়া রয়েছে। আলি আশফাক – ফিফা প্রতিযোগিতার রেকর্ড (ইংরেজি) সকারওয়েতে আলি আশফাক (ইংরেজি) ট্রান্সফারমার্কেটে আলি আশফাক (ইংরেজি) ওয়ার্ল্ডফুটবল.নেটে আলি আশফাক (ইংরেজি) ইএসপিএন এফসিতে আলি আশফাক (ইংরেজি) ন্যাশনাল-ফুটবল-টিমস.কমে আলি আশফাক (ইংরেজি) প্রবেশদ্বার:  মালদ্বীপ জীবনী ফুটবল